Societas Linnaeana Lugdunensis

Societas Linnaeana Lugdunensis (Francogallice Société linnéenne de Lyon) est societas studiis scientiarum naturalium dicata, Lugduni sita, anno 1822 fundata.

Saeculo XVIII exeunte et deinceps in variis regionibus fundatae sunt societates studiis scientiarum naturalium dicatae, in honorem Caroli Linnaei, principis botanicorum dicti,J. Stannard (1972), "Princeps Botanicorum" Science 176 (4035): 670. nominatae. Inter quas Societas Linnaeana Londinensis (1788 fundata) celeberrima forsitan habetur. Lugduni Societas Linnaeana anno 1822 fundata est;Roux, C., 1924. Historique de la Société Linnéenne de Lyon, pendant le premier siècle de son existence (1822–1922). Annales de la Société linnéenne de Lyon 70: 1–54. erant inter 19 fundatores 18 viri et una femina.Bange, C., 2016. L’activité scientifique de la Société Linnéenne de Lyon vue à travers ses publications (1822–2015). Bulletin mensuel de la Société linnéenne de Lyon 85 (Suppl.): 2–16.

Societas Linnaeana Lugdunensis tres fines sibi proponit:

 ut ad progressum biologiae et scientiarum Terrae per labores et scripta sociorum sociarumque conferat;
 ut locum creet, ubi cultores scientiarum tum professionales cum voluntarii constitutum habeant;
 ut de organismis vivis eorumque circumiectis omnibus nuntiat.Quidam situs interretialis.

Anno 2015 haec societas 442 socios sociasque habebat, praeter aliquot alias Societates quae etiam tamquam „membra” connumerantur.Anon. (2016), Liste par section principale. Bulletin mensuel de la Société linnénne de Lyon 85 (Suppl.): 58–63. Officium Mycologicum, ubi fungi allati a mycologis determinantur, omnibus (haud tantum sociis) patet, atque ab anno 1920 in aedibus societatis semel in hebdomada fit.

Est societati bibliotheca,Bange, C. & Duc, J., 2009. La bibliothèque de la Société Linnéenne de Lyon. Bulletin mensuel de la Société linnénne de Lyon, hors-série n°1: 85–97. herbariumRonot, P., Coudert, R. & Bange, C., 2009. Les herbiers de la Société Linnéenne de Lyon. Bulletin de la Société linnénne de Lyon, hors-série n°1: 123–131. (acronymum SLL iuxta Indicem HerbariorumQuidam situs interretialis.), atque collectiones entomologicae,Allemand, R., Richoux, P. & Mouvant, B., 2009. "Les collections entomologiques de la Société Linnéenne de Lyon," Bulletin de la Société linnénne de Lyon, hors-série n°1: 117–122. mycologicaeDesfrançais, R. & Van Vooren, N., 2009. Inventaire des collections mycologiques de la Société Linnéenne de Lyon. Bulletin de la Société linnénne de Lyon, hors-série n°1: 132–134. et geologicae.Brun, P., 2009. Les collections des sciences de la terre à la Société Linnéenne de Lyon. Bulletin de la Société linnénne de Lyon, hors-série n°1: 135–136. Sumptibus Societatis Annales (1836–1936) atque multi libriAnon., 2016. Livres édités ou co-édités par la Société. Bulletin de la Société linnénne de Lyon, 85 (Suppl.): 20–26. editi sunt. Ab anno 1922 usque nunc periodicum quod Bulletin de la Société linnénne de Lyon inscribitur (1922–1931 Bulletin bimensuel de..., 1932–2016 Bulletin mensuel de..., 2016– Bulletin de...), in lucem profertur.

 Notae 

 Nexus externi 
 Societas Linnaeana Lugdunensis.
 Annales et Bulletin a Societate Linnaeana Lugdunense editi (textus digitalisati 1836–2015).

Categoria:Societates scientificae
Categoria:Lugdunum
Categoria:Constituta 1822
Categoria:Carolus Linnaeus